# Csillagpopulációk

### A Wikipédiából, a szabad lexikonból.

Fejlettségük és spektrális tulajdonságaik alapján a csillagokat különböző populációkba soroljuk.

## [szerkesztés] A csillagpopulációk bevezetése

Az Androméda-köd vizsgálata közben egy német-amerikai csillagász, Walter Baade (1893-1960) úgy találta, hogy a galaxis magjának és a spirálkarjának csillagai között alapvető fizikai különbség van. Míg a spirálkarokban elsősorban korai színképtípusú, nagyon fényes csillagok vannak, amelyek főként fiatal nyílthalmazokba csoportosulnak, a mag környékén különböző színképosztályú óriáscsillagok találhatóak. E megfigyelések alapján Baade 1944-ben a csillagokat sematikusan két csoportba osztotta, amelyeket „csillagnemzetségeknek” vagy csillagpopulációknak nevezett.

A Baade-féle populációhoz tartoznak például a fiatal O és B színképosztályú óriáscsillagok, valamint a fiatal nyílthalmazok tagjai. Összetételükre jelemző, hogy nagy mennyiségben tartalmaznak nehéz elemeket. A Tejútrendszer esetében ebbe a csoportba tartozik a Nap is.

A II. populációhoz sorolta az óriáscsillagokat és a szubtörpéket, amelyek a galaxis centrális részein helyezkednek el. Ezek az objektumok egyébként a tartományokon kívül is megtalálhatóak, például gömbhalmazokban, amelyek a csillagrendszer centruma körüli gömbszimmetrikus térrészben helyezkednek el. Összetételükre jellemző, hogy kis mennyiségben tartalmaznak nehéz elemeket.

A későbbi megfigyelési eredményeink megkövetelték a Baade-féle rendszer kibővítését a III. populációval, amely elsősorban szupermasszív csillagokat tartalmaz.

Napjainkban már létezik a populációkon belüli felosztás is:

1. Extrém I. populáció: (O és B csillagok, delta cephei változók, T tauri csillagok, óriáscsillagok) csillagközi gáz- és porködök környezetében, nyílthalmazokban, és a spirálgalaxisok spirálkarjaiban helyezkednek el.
2. Idősebb I. populációs csillagok: A színképosztályba sorolható csillagok, óriáscsillagok, színképükben erős fémvonalak találhatóak.
3. Korongpopuláció: fényes vörös óriások, nóvák, planetáris ködök, a Tejútrendszer magjában lévő csillagok. Színképük halványabb fémvonalakat tartalmaz.
4. Átmeneti II: populáció: rövid periódusú Mira csillagok, runaway csillagok – azaz olyan csillagok, amelyeknek a fősíkra merőleges sebességkomponense nagyobb, mint 30 km/s.
5. Halvány II. populáció: RR Lyrae csillagok, szubtörpék, gömbhalmazok csillagai.

Ennek a sorrendnek megfelelően az egyes populációk egyre kevésbé koncentrálódnak a Tejútrendszer síkjába. Az egyes populációkhoz tartozó csillagok közepes távolsága a fősíktól 120-ról 2000 parszekre nő. Ezen túlmenően a fenti sorrend egyben kor szerinti sorrend is. Az extrém I. populáció csillagainak átlagos életkora 100 millió év, míg a halo második populációs csillagainak átlag életkora elérheti akár a 12-15 milliárd évet is.

Populáció | Extrém I. | Idősebb I. | korongpopuláció | Átmeneti II. | Halobeli II.
--- | --- | --- | --- | --- | ---
Átl. táv. a szimmetriasíktól | 120 pc | 160 pc | 400 pc | 700 pc | 2000 pc
Fém / hidrogén arány | 0,03 | 0,02 | 0,01 | 0,01 | 0,001
Kor (év) | < ·108 | ·109 | 3·109 | 5·109 | 6·109
Összesített tömegük | 2·109 | 5·109 | 4,7·1010 | 4,7·1010 | 1,6·1010
legfényesebb csillagok | - 8m | - 8m | - 3m | - 3m | - 3m

Az Tejútrendszer egyes csillagpopulációinak néhány, számokkal kifejezhető tulajdonsága. (A távolság parszekben (pc), a populációk tömege naptömegben van kifejezve.)

## [szerkesztés] Lásd még

- asztrofizika A csillagok állapothatározói
- Hertzsprung-Russell diagram Összefüggés a csillagok állapothatározói között
- galaxis A különböző típusú galaxisok felépítése
- csillagászati színképosztályozás

A lap eredeti címe "http://hu.wikipedia.org../../../c/s/i/Csillagpopul%C3%A1ci%C3%B3k.html"

Kategóriák: Galaktikus csillagászat | Asztrofizika

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Esperanto
- Español
- Suomi
- Français
- Italiano
- 日本語
- Nederlands
- ‪Norsk (bokmål)‬
- Русский
- Slovenčina